b'\n_START_ARTICLE_\nNews FM\n_START_PARAGRAPH_\nNews FM (fost Metropol FM) a fost un post de radio de \xc8\x99tiri din Rom\xc3\xa2nia, \xc3\xaenfiin\xc8\x9bat \xc3\xaen 19 noiembrie 2007, apar\xc8\x9bin\xc3\xa2nd de trustul Intact. Postul a emis \xc3\xaen Bucure\xc8\x99ti, pe frecven\xc8\x9ba de 89 Mhz FM \xc8\x99i online pe internet, buletine de \xc8\x99tiri de c\xc3\xa2te cinci minute, din or\xc4\x83 \xc3\xaen or\xc4\x83, \xc8\x99i principalele titluri de \xc8\x99tiri, la fiecare jum\xc4\x83tate de or\xc4\x83. Istoria postului de radio \xc3\xaencepe cu lansarea la \xc3\xaenceputul anului 2006 a postului Metropol FM, pe aceea\xc8\x99i frecven\xc8\x9b\xc4\x83, care difuza exclusiv muzic\xc4\x83 \xc8\x99i jingle-uri. Numele News FM nu a fost adoptat de la \xc3\xaenceput pentru c\xc4\x83 trustul Intact a avut probleme cu \xc3\xaenregistrarea numelui._NEWLINE_News FM este operat de Antena 3 SA, societatea pe ac\xc8\x9biuni care de\xc8\x9bine \xc8\x99i postul de televiziune Antena 3. Din punct de vedere al ac\xc8\x9bionaratului News FM este de\xc8\x9binut de: Corina Mirela Voiculescu, cu 48%, Sorin Oancea, cu 25%, Camelia Voiculescu, cu 21%, Funda\xc8\x9bia Umanist\xc4\x83 Dan Voiculescu, cu 5%, \xc8\x99i Compania pentru Cercet\xc4\x83ri Aplicative \xc8\x99i Investi\xc8\x9bii S.A., cu 1%. Pentru realizarea postului de radio au fost investi\xc8\x9bi 150.000 de euro._NEWLINE_Una din cele mai bune emisiuni ale postului de radio News FM este Trafican\xc8\x9bii, realizat\xc4\x83 de prezentatorul de televiziune Mircea Badea, difuzat\xc4\x83 de luni p\xc3\xa2n\xc4\x83 vineri \xc3\xaentre orele 18-19.'